jkorsvik/nowiki_second_scrape_merged huggingface dataset:
Rockwell B-1 Lancer

Boeing (tidligere Rockwell) B-1 Lancer er et strategisk bombefly med lang rekkevidde som er i tjeneste hos det amerikanske luftforsvaret. Sammen med B-52 Stratofortress og B-2 Spirit danner dette kjernen til USAs flåte av langtrekkende bombefly.


== Historie ==


=== B-1A ===
B-1 begynte som et prosjekt kalt «Advanced Manned Strategic Aircraft» (AMSA), (Avansert bemannet strategisk fly), som ble startet rundt 1965. Etter en lang utviklingsperiode som strakk seg helt fram til 1970, ble kontrakten tildelt Rockwell International. Den første av fire B-1A-prototyper gikk på vingene første gang 23. desember 1974. Flyet var ment å være et høyhastighets bombefly med lang rekkevidde som skulle kunne fly i overlydshastighet i lav høyde over korte perioder, og ha mulighet for å fly i Mach 2,5 i stor høyde. B-1A kom aldri i produksjon da programmet ble kansellert av Jimmy Carter i 1977. Utprøving av B-1A fortsatte likevel fram til slutten av 1981.
Den første prototypen ble skrotet ved Rome Air Development Center i New York. Den andre ble brukt i B-1B programmet, men styrtet 29. august 1984. Dette flyet var utstyrt med en utskytningskapsel i stedet for det vanlige utskytningssetet. Kapselen ble skutt ut, men fallskjermen foldet seg ikke skikkelig ut så piloten, Doug Benefield, mistet livet i ulykken.
De to gjenværende B-1A prototypene overlevde. Den tredje prototypen er på utstilling ved Wings Over the Rockies i Denver, Colorado. Den fjerde, og siste, prototypen ble også bruk i B-1B programmet. Den var i mange år utstilt ved National Museum of the United States Air Force i nærheten av Dayton, Ohio før det ble flyttet til Strategic Air and Space Museum i Ashland, Nebraska. Dette flyet har vanlige utskytningsseter og andre egenskaper som ellers er spesifikke for B-1B varianten.


=== B-1B ===

Reagan administrasjonen gjenopptok utviklingen av B-1 i 1981 som en del av generell opprustning. B-1 var tiltenkt en midlertidig rolle som bombefly i påvente av at stealthbombeflyet, «Advanced Technology Bomber» (som ble til B-2 Spirit), skulle bli ferdigutviklet.
Den første produksjonsmodellen av det reviderte konseptet, B-1B, fløy første gang i oktober 1984, og den første B-1B, «The Star of Abilene», ble levert til det amerikanske luftforsvaret i juni 1985. B-1B ble operativt 1. oktober 1986, og det siste B-1B ble levert 2. mai 1988.


=== Utfasing ===
Total ble 100 førstelinjefly produsert med en kostnad på 200 millioner dollar pr. fly. Ved århundreskiftet var det 93 fly i tjeneste i USAF. I 2003 ble det bestemt at 33 B-1B skulle tas ut av tjeneste slik at man kunne fokusere på å holde de gjenværende flyene i drift, men i 2004 ble beslutningen delvis omgjort da 7 fly ble tatt inn i tjeneste igjen. Ved utgangen av 2004 var det total 67 fly i tjeneste og resten av flåten ble brukt til reservedeler.
I 2021 fortsatte flyvåpenet å fase ut fly, denne gang 17 av 62 gjenværende maskiner.


== Spesifikasjoner (B-1B Lancer) ==


== Referanser ==


== Eksterne lenker ==
B-1B Lancer
Ciminifjellene

Ciminifjellene (it: Monti Cimini) er et område med skogkledde vulkanske åskammer, ca. 56 km nordvest for Roma. 
De er en del av Antiappenninene, og vender mot Appenninene i retning Tyrrenhavet. 
Vegetasjonen her er hovedsakelig bøk. Her er også flere varme kilder, rennessansevillaer og etruiske ruiner.
Keramiker

En keramiker er en  håndverker eller kunsthåndverker som arbeider med å lage keramikk, både i kunstneriske former og i brukskeramikk.
Keramikere kan få yrkesutdannelse blant annet ved Kunsthøgskolen i Bergen eller Kunsthøgskolen i Oslo, eller man kan ta svennebrev og mesterbrev som keramiker.
I Norge er i dag utdannelsen til dette yrket innen utdanningsprogrammet Design og håndverk, og heter Keramikerfaget. Man må gå ett år på skole og tre år i lære i bedrift. Første skoleåret er Vg1 Design og håndverk.
Keramikerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.Landsforbundet for næringsdrivende keramikere heter nå Norske Keramikere (tidligere Landsforbundet for Pottemakere). 


== Referanser ==


== Se også ==
Pottemaker
Keramikk
Kunsthåndverker
Norske keramikere


== Eksterne lenker ==
Utdanning.no sin yrkesbeskrivelse av keramiker
Caprarola

Caprarola er en by i provinsen Viterbo i Italia. Landsbyen ligger nær Ciminifjellene. 
Caprarola jobber med å markedsføre renessanse-villaen Villa Farnese, bygd av Alessandro Farnese den yngre på 1500-tallet. 


== Referanser ==


== Eksterne lenker ==
Offisielt nettsted 
(en) Caprarola – kategori av bilder, video eller lyd på Commons 
(en) Caprarola – galleri av bilder, video eller lyd på Commons
Micromalthidae

Micromalthidae er en gruppe av primitive biller som bare omfatter én kjent art, Micromalthus debilis. Denne lille billen finnes i Nord-Amerika og utmerker seg ved en for biller unik livssyklus, ved at de kan forplante seg på larvestadiet (pedogenese). Den tilhører den artsfattige gruppen Archostemata, som var mye mer tallrik i tidligere tidsperioder.


== Utseende ==
Micromalthus debilis er en liten, mørkt grønnlig metallisk, glatt og snau bille. Billen er lite sklerotisert, det vil si kroppen er forholdsvis myk. Hodet er stort, bredere enn brystskjoldet, med små, runde, utstående fasettøyne. Antennene er ganske korte, kortere enn hodets bredde, om omtrent sylindriske. Dekkvingene er myke og når ikke til bakkroppsspissen.


== Unik livssyklus ==
Micromalthus debilis er den eneste billen som er kjent å kunne utvikle seg ved pedogenese, det vil si å formere seg på larvestadiet. De voksne hunnene legger egg som klekkes til en såkalt triungulin-larve. Disse er knøttsmå, aktivt krypende og tar ikke næring til seg. Om triungulin-larven finner et passende levested, forvandler den seg til en treg larve som spiser. Herfra kan det gå to veier: enten utvikler larven seg på konvensjonelt vis gjennom flere larvestadier til en puppe og et voksent insekt, eller så vokser den til en kjempelarve som utvikler egg inne i kroppen. Disse klekkes og de nyklekte larvene spiser opp moren sin (kjempelarven) innenfra. Disse kan deretter utvikle seg til nye kjempelarver, eller til pupper. Denne typen livvsyklus er temmelig uvanlig, men den er kjent fra visse arter av knott og særlig gallmygg.


== Eksterne lenker ==
(en) Micromalthidae i Encyclopedia of Life 
(en) Micromalthidae i Global Biodiversity Information Facility 
(en) Micromalthidae hos Fauna Europaea 
(en) Micromalthidae hos Fossilworks 
(en) Micromalthidae hos ITIS 
(en) Micromalthidae hos NCBI 
(en) Kategori:Micromalthidae – bilder, video eller lyd på Wikimedia Commons 
Micromalthidae – detaljert informasjon på Wikispecies Bilde av Micromalthus debilis på Tree of Life: [1]
Tegning: [2]
Pedogenese

Pedogenese er en form for formering der dyr formerer seg før de har nådd det voksne stadiet. Det er ganske uvanlig, men kjennes fra den mexicanske axolotl-salamanderen. De fleste salamandere har larver med utvendige gjeller som lever i vann, og voksne dyr som puster gjennom huden og lever det meste av sitt liv på land. Hos axolotlen er det mange individer som aldri utvikler seg til voksne, men blir kjønnsmodne på larvestadiet, og altså aldri forlater vannet.
Pedogenese er også kjent fra noen insekter, der den nye generasjonen klekkes fra larve- eller puppestadiet uten at det utvikles voksne insekter. Dette er kjent fra mygg-gruppene knott og gallmygg, og fra billearten Micromalthus debilis.
Jurodidae

Jurodidae er en liten familie av biller der alle utenom én av artene er utdødde. Den eneste kjente nålevende arten, Sikhotealinia zhiltsovae, ble beskrevet fra Sikhote-Alin-fjellene i Øst-Sibir i 1996. Jurodidae tilhører gruppen Archostemata, som i dag er meget artsfattig, men som omfatter de fleste av de eldste kjente bille-fossilene. Sikhotealinia zhiltsovae er meget sjelden og er foreløpig bare funnet i et eneste eksemplar (holotypen, som arten ble beskrevet utfra).


== Utseende ==
Små til middelsstore (3,5 - 7 millimeter), brunlige, fint hårete biller. Hodet har store, utstående fasettøyne og tre punktøyne (ocelli) i pannen. Kjevene er forholdsvis store og framoverrettede. Antennene er trådformede til spoleformede, så lange som hode og pronotum eller kortere. Pronotum er forholdsvis lite, knapt bredere enn hodet, bredest foran midten, ofte med lengdefurer. Forhoftene er sammenstøtende, beina nokså tynne. Dekkvingene har er mye bredere enn pronotum, med markerte "skuldre", bredest bak midten, med punktrader, men ikke rader av firkantede celler som hos mange andre primitive biller.


== Historie ==
Gruppen er kjent fra fossiler tilbake til jura-tiden, 160 millioner år før nåtid. Den er bare funnet i Kina og det østlige Sibir. Det er interessant at den eneste kjente nålevende arten også lever i dette området.  Familien har antagelig alltid vært sjelden og det er ikke kjent noe spor av den på de 145 millioner år som ligger mellom den yngste av de fossile artene og den nålevende arten.


== Systematisk inndeling ==
Denne familien har trekk både fra underordenene Protocoleoptera, Archostemata og Adephaga, men nyere fylogenetiske undersøkelser (Yan m.fl. 2014) støtter en plassering i Archostemata.

Ordenen biller, Coleoptera
Underordenen Archostemata
Familien Jurodidae Ponomarenko, 1985
Slekten Jurodes Ponomarenko, 1985
Jurodes daohugouensis Yan, Wang, Ponomarenko & Zhang, 2014
Jurodes ignoramus Ponomarenko, 1985
Jurodes minor Ponomarenko, 1990
Jurodes pygmaeus Yan, Wang, Ponomarenko & Zhang, 2014
Slekten Sikhotealinia Lafer, 1996
Sikhotealinia zhiltsovae Lafer, 1996


== Eksterne lenker ==
(en) Jurodidae i Global Biodiversity Information Facility 
(en) Jurodidae hos Fossilworks 
(en) Jurodidae hos ITIS 
Jurodidae – detaljert informasjon på Wikispecies 
E.V. Yan, B. Wang, A.G. Ponomarenko og H. Zhang (2014) The most mysterious beetles: Jurassic Jurodidae (Insecta: Coleoptera) from China. Gondwana Research 25: 214-225 [1]
Tegning av Sikhotealinia zhiltsovi: [2]
Most mysterious representative of beetles – Sikhotealinia zhiltzovae Lafer, 1996
Meruidae

Meruidae er en familie av biller som ble oppdaget så sent som i 2005. De lever ved raskt rennede høyfjellsbekker i Venezuela. De er ganske små, 0,85–0,9 mm lange, og dermed de minste akvatiske representantene for gruppen Adephaga. De er kompakte, fint hårete biller. Fasettøynene er ganske små, og høyere enn lange. Hodet er bredt, ganske grovt punktert på oversiden. Antennene er ganske korte. Dekkvingene har lengderekker av ganske grove punkter. Bare én art er foreløpig kjent.


== Systematisk inndeling ==

Ordenen biller, Coleoptera
Underordenen Adephaga
Familien Meruidae
Meru phyllisae Spangler & Steiner, 2005


== Kilder ==
P.J. Spangler og W.E. Steiner jr. (2005). «A new aquatic beetle family, Meruidae, from Venezuela (Coleoptera: Adephaga)» (PDF). Systematic Entomology. 30 (3): 339–357. ISSN 1365-3113. doi:10.1111/j.1365-3113.2005.00288.x. 
M. Balke m.fl. (2008). «Systematic placement of the recently discovered beetle family Meruidae (Coleoptera: Dytiscoidea) based on molecular data» (PDF). Zoologica Scripta. 37 (6): 647–650. ISSN 0300-3256. doi:10.1111/j.1463-6409.2008.00345.x. Arkivert fra originalen (PDF) 7. januar 2010. 


== Eksterne lenker ==
(en) Meruidae i Encyclopedia of Life 
(en) Meruidae i Global Biodiversity Information Facility 
(en) Meruidae hos NCBI 
Meruidae – detaljert informasjon på Wikispecies 
[1] Bilde av Meru phyllisae
Cornell University – Meruidae
Perry County (Alabama)

Perry County er et fylke i den amerikanske delstaten Alabama. Det ligger i de sentrale delene av staten og grenser mot Bibb County i nord, Chilton County i øst, Dallas County i sørøst, Marengo County i sørvest og mot Hale County i vest.
Perry Countys totale areal er 1 875 km² hvorav 12 km² er vann. I 2000 hadde fylket 11 861 innbyggere og administrasjonssenteret ligger i byen Marion. 
Fylket ble etablert i 1819 og har fått sitt navn etter Oliver Hazard Perry.


== Eksterne lenker ==
(en) Offisielt nettsted 
(en) Perry County, Alabama – kategori av bilder, video eller lyd på Commons
Hartvig Sverdrup Eckhoff

Hartvig Sverdrup Eckhoff (født 1855, død 1928) var en norsk arkitekt som er særlig kjent for sitt virke i Stavanger. Han arbeidet også som kirkearkitekt.
Han ble utdannet ved Münchens tekniske høyskole, og etablerte seg som privatpraktiserende arkitekt i Stavanger i 1881. Etter at han etablerte seg, ble han straks  Stavangers viktigste arkitekt. Hans første oppdrag var Rogaland Teater, deretter fulgte Stavanger turnforening (1891), Stavanger museum (1893) og Stavanger sykehus (1897).
Eckhoff utmerket seg også som kirkearkitekt og har tegnet Ask kirke, Fjæra kapell, Skånevik kirke, Bjoa kirke, Sandeid kirke, Eksingedalen kirke, ‎Nesheim kirke, ‎ Varhaug kirke, ‎Bore kirke,‎ Haukedalen kirke og  Sandnes kirke. 
Han er hedret med Arkitekt Eckhoffs gate på Våland i Stavanger.


== Referanser ==


== Eksterne lenker ==
(en) Hartvig Sverdrup Eckhoff – kategori av bilder, video eller lyd på Commons 
Geir Tandberg Steigan: Hartvig Sverdrup Eckhoff fra Arc!Erling Jensen: Hartvig Sverdrup Eckhoff
Autauga County

Autauga County er et fylke i den amerikanske delstaten Alabama. Det ligger i de sentrale delene av staten og grenser mot Chilton County i nord, Elmore County i øst, Montgomery County i sørøst, Lowndes County i sør og mot Dallas County i vest.
Autauga Countys totale areal er 1 566 km² hvorav 22 km² er vann. I 2000 hadde fylket 43 671 innbyggere. Administrasjonssenteret ligger i byen Prattville, som også er fylkets største by. 
Fylket ble etablert i 1818 og har fått sitt navn etter autauga-indianerne som bodde i området.


== Eksterne lenker ==
(en) Offisielt nettsted 
(en) Autauga County, Alabama – kategori av bilder, video eller lyd på Commons
Pike County (Alabama)

Pike County er et fylke i den amerikanske delstaten Alabama. Det ligger i de sentrale delene av staten og grenser mot Bullock County i nordøst, Barbour County i øst, Dale County i sørøst, Coffee County i sør, Crenshaw County i vest og mot Montgomery County i nordvest.
Pike Countys totale areal er 1 741 km² hvorav 3 km² er vann. I 2000 hadde fylket 29 605 innbyggere. Administrasjonssenteret ligger i byen Troy som også er fylkets største by. 
Fylket ble etablert i 1821 og har fått sitt navn etter general Zebulon Pike.


== Eksterne lenker ==
(en) Offisielt nettsted 
(en) Pike County, Alabama – kategori av bilder, video eller lyd på Commons
Dale County

Dale County er et fylke i den amerikanske delstaten Alabama. Det ligger i de sørøstlige delene av staten og grenser mot Barbour County i nord, Henry County i øst, Houston County i sørøst, Geneva County i sørvest, Coffee County i vest og mot Pike County i nordvest.
Dale Countys totale areal er 1 457 km² hvorav 4 km² er vann. I 2000 hadde fylket 49 129 innbyggere og administrasjonssenteret ligger i byen Ozark som også er fylkets største by. 
Fylket ble etablert i 1824 og har fått sitt navn etter  general Samuel Dale.


== Eksterne lenker ==
(en) Offisielt nettsted 
(en) Dale County, Alabama – kategori av bilder, video eller lyd på Commons
Commer

Commer var en britisk produsent av nyttekjøretøyer som eksisterte fra 1905 til 1979.
Selskapet ble stiftet som Commercial Car Company i Lavender Hill, Sør-London. For å starte serieproduksjon ble det kjøpt en eiendom i Biscot Road, Luton, hvor produksjonen av den første lastebilen, Type RC, startet i 1907. I 1909 ble den første bussen produsert. Ved utbruddet av 1. verdenskrig ble det i stedet produsert militære kjøretøyer for den britiske hæren, og frem til 1919 ble over 3000 slike kjøretøyer produsert.
I 1926, etter å ha vært på konkursens rand flere ganger, ble Commer tatt over av Humber, som i 1931 ble en del av Rootes-gruppen.
Commer ble senere kjent som produsent for varebiler for det britiske postverket, noe de produserte frem til de ble lagt ned i 1979. Commer-navnet ble erstattet med Dodge på 1970-tallet, etter Rootes' oppkjøp av Chryslers Europa-avdeling.

Commer overlevde ikke kollapsen i Chryslers europeiske avdeling i 1978, da Peugeot tok over. Fabrikken ble brukt til produksjon av lastebiler av Renaults lastebilavdeling, som fortsatte å produsere Dodge-modellene i en tid, med Renault-logoer, men gikk over til å produsere Renault-motorer for lastebiler og busser tidlig på 1990-tallet.
Caterpillar

Caterpillar (fra engelsk for sommerfugllarve), ofte forkortet Cat) er et amerikansk selskap, verdens største produsent av bygge- og anleggsmaskiner og gruveutstyr, samt diesel- og propanmotorer og gassturbiner til industribruk.
Varemerket Caterpillar er kjent for den gule fargen, og på engelsk omtales framdrift med belter ofte  som «larveføtter». Det engelske ordet for «larve» er caterpillar.
Caterpillar er et aksjeselskap, og et av de 30 aksjeselskapene som spores i indeksen Dow Jones Industrial Average. Det er også på Fortune 100-listen, hvor det er først i sin klasse, med mer enn 30 milliarder dollar i kapital.


== Historie ==
Sent på 1800-tallet holdt Daniel Best og Benjamin Holt på med utvikling av damptraktorer for landbruket. I 1904 hadde damptraktorer vært i bruk på åkrene i California i 14 år, og noen ganger ble disse sittende fast i det bløte jordsmonnet, spesielt etter regn.  De svære maskinene var vanskelig å få løs, selv med store hestespann. Holt hadde en idé – hvorfor ikke la kjøretøyet ta med seg veien? Den 24. november 1904 la han et belte med treklosser på rundt hjulene på Holt No. 77, testtraktoren sin. Resultatet var oppløftende, og den moderne beltetraktoren var født.
Selskapet Caterpillar ble stiftet 15. april 1925 da Holt Manufacturing Company fra Stockton, California og C. L. Best Gas Traction Company fra San Leandro, California slo seg sammen og dannet Caterpillar Tractor Co. Salget det første året kom opp i USD 13 millioner, og i 1929 hadde det klatret opp til USD 52,8 millioner. Salget fortsatte å gå opp selv gjennom depresjonen på 1930-tallet. 
Etter sammenslåingen var selskapet tidlig ute i å ta i bruk dieselmotorer.  Caterpillar-produkter ble tatt med verden rundt under andre verdenskrig av den amerikanske marinen, som bygget flyplasser rundt i Stillehavet. Etter krigen økte selskapets størrelse raskt, og det første utenlandskontoret ble startet i 1950, noe som markerte Caterpillars utvikling til å bli et multinasjonalt selskap.
På 1980-tallet gikk selskapet nesten konkurs da etterspørselen dabbet av. Caterpillar var også involvert i store konflikter mellom arbeidere og ledelse på 1980- og 1990-tallet. Mot slutten av 1990-tallet tok økonomien seg opp igjen og selskapet gikk bedre.
Caterpillar har også vært involvert i flere kontroverser. Én er leveranse av utstyr til den israelske hæren, som har brukt dette i konflikter med palestinerne. En annen er bruk av Caterpillar-utstyr i skogbruk i sårbare områder eller i rovdrift på naturen.
Caterpillars produkter går fra diesel- og gassmotorer og gassturbiner til strømaggregater/generatorsett, beltetraktorer, hydrauliske gravemaskiner, veihøvler, tunge terrenggående lastebiler, jordbrukstraktorer. De brukes i byggebransjen, til vegbygging, gruvedrift, skogbruk, i energibransjen og til transport. Caterpillars beltetraktorer ga inspirasjon til de første stridsvognene som kom under første verdenskrig.


== Referanser ==


== Eksterne lenker ==
(en) Offisielt nettsted 
(en) Caterpillar Inc. – kategori av bilder, video eller lyd på Commons 
Norsk hjemmeside
Carol Burnett

Carol Creighton Burnett (født 26. april 1933 i San Antonio i Texas) er en amerikansk skuespiller, danser, sanger og forfatter, og en av Amerikas mest suksessrike kvinnelige TV-personligheter.
Burnett startet sin karriere på nattklubber og fortsatte i ulike TV-programmer. I 1967 fikk hun eget show på CBS, The Carol Burnett Show. Burnett har fått en stjerne på Hollywood Walk of Fame for sin innsats innen TV-underholdningsbransjen og 9. november 2005 ble hun tildelt Presidentens frihetsmedalje av president George W. Bush.


== Referanser ==


== Eksterne lenker ==
(en) Carol Burnett – kategori av bilder, video eller lyd på Commons 
(en) Carol Burnett på Internet Movie Database 
(sv) Carol Burnett i Svensk Filmdatabas 
(da) Carol Burnett på Filmdatabasen 
(da) Carol Burnett på Scope 
(fr) Carol Burnett på Allociné 
(en) Carol Burnett på AllMovie 
(en) Carol Burnett hos Turner Classic Movies 
(en) Carol Burnett hos Rotten Tomatoes 
(en) Carol Burnett hos The Movie Database 
(en) Carol Burnett hos Internet Broadway Database 
(en) Carol Burnett på Discogs 
(en) Carol Burnett på MusicBrainz 
(en) Carol Burnett på Songkick 
(en) Carol Burnett på AllMusic 
(en) Carol Burnett på Internet Broadway Database
Hank Aaron

Henry Louis «Hank» Aaron (født 5. februar 1934 i Mobile i Alabama, død 22. januar 2021 i Atlanta i Georgia) var en amerikansk baseballspiller for Atlanta Braves og Milwaukee Brewers.
Aaron ble i 1982 valgt inn som medlem av National Baseball Hall of Fame, og er den spilleren som har gjort nest flest homeruns i Major League Baseballs (MLB) historie med 755. Han hadde rekorden i mange år, men Barry Bonds gikk forbi i 2007 og endte på 762. På tredjeplass med 714 ligger Babe Ruth.
Han ble tildelt Presidentens frihetsmedalje 9. juli 2002 av president George W. Bush.


== Referanser ==


== Eksterne lenker ==
(en) Hank Aaron – Georgia Sports Hall of Fame 
(en) Hank Aaron – mlb.com 
(en) Hank Aaron – Baseball-Reference.com (Major League) 
(en) Hank Aaron – Baseball-Reference.com (Minor League) 
(en) Hank Aaron – ESPN (MLB) 
(en) Hank Aaron – Society for American Baseball Research 
(en) Hank Aaron – fangraphs.com 
Hank Aaron hos The Internet Name Database
Dennis Specialist Vehicles

Dennis Specialist Vehicles er en britisk produsent av busser og spesialiserte nyttekjøretøyer. Selskapet er i dag mest kjent for produksjon av brannbiler, men produserer også busser, søppelbiler og flyplasskjøretøy.


== Historie ==
Selskapet ble stiftet i 1895 under navnet Dennis Brothers Ltd av John og Raymond Dennis, som først bygget sykler de solgte fra butikken sin, Universal Athletic Stores. De bygget sitt første kjøretøy i 1899, en sykkel med motor som de stilte ut på en stor sykkelutstilling samme år. I 1901 ble den første Dennis-bilen bygget, med en 8 hestekrefters De Dion-motor. Større modeller fulgte, blant annet en modell med 35 hk fra en White & Poppe-motor i 1906. Produksjonen av nyttekjøretøy ble utvidet i 1903, da den første bussen ble bygget, og med den første brannbilen i 1908. Snart utgjorde nyttekjøretøy størstedelen av produksjonen, og det er tvilsomt om det ble bygget noen biler etter 1915.I 1972 ble selskapet kjøpt av Hestair-gruppen, etter noen år med økonomiske problemer. Det ble solgt fra Hestair til Trinity Holdings i 1989, og deretter til Mayflower Corporation i oktober 1998.
På 1990-tallet ble selskapet skilt ut i tre uavhengige deler:

Dennis Fire – Produksjon av brannkjøretøyer
Dennis Bus - Produksjon av busser og andre kollektivkjøretøyer
Dennis-Eagle - Produksjon av søppelbiler.Mayflower Corporation solgte Dennis-Eagle i juli 1999. Dennis Bus og Dennis Fire ble en del av Transbus International (nå Alexander Dennis) i 2001.


== Produkter ==


=== Busser ===


==== 1926-1967 ====
E/EV
F/FS
G/GL
H/HS/HV
Dart
Arrow
Lancet/Lancet 2/Lancet 3/Lancet 4
Lance/Lance 2/Lance 3
Ace
Mace
Falcon
Pike
Dominant
Lancet UF
Pelican
Loline


==== 1977-2000 ====
Dominator
Jubilant
Dart
Falcon
Lancet
Dragon/Condor
Dorchester
Domino
Rammen til bussen Duple 425
Javelin
Dart/Dart SLF
Lance/Arrow
Lance SLF
Trident 2
Trident 3
R-Serie


=== Brannbiler ===

N-Type
G-Type
R serien
RS serien
SS serien
DF serien
DFS serien
TF serien
TSD serien
Sabre
Rapier
Dagger


=== Lastebiler ===
Pax
Jubilant
Delta


=== Andre kjøretøy ===
Loyd Carrier (under 2. verdenskrig)


== Se også ==
Alexander Dennis – eier i dag Dennis Bus og Dennis Fire.


== Referanser ==


== Eksterne lenker ==
(en) Dennis Specialist Vehicles – galleri av bilder, video eller lyd på Commons